Diari Oficial de la Generalitat Valenciana


Sumari del DOGV 7994, del 07-03-2017 (2017/1202)

Notificació de la sentència dictada en el procediment de modificació de mesures número 417/2014.
------------------------------------------------------------------------------------------------

### Dades del document

Número de DOGV
:   7994

Data del DOGV
:   07-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1202


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el procediment de modificació de mesures número 417/2014. [2017/1202]  
Javier García Bayo, lletrat de l'Administració de justícia del Jutjat de Primera Instància número 5 de Torrent, faig saber que en el judici de modificació de mesures número 417/2014, seguit a instàncies de María Gema Miralles Resa, representada pel procurador Rafael Vicente Ferrer Miquel, contra Agustín Montoya Cervantes, en situació processal de rebel·lia, s'ha dictat la sentència, de data 14 de maig de 2015, que té la dispositiva que, literalment, és com segueix:  
  
«Dispositiva  
Estime la demanda de modificació de mesures interposada a instàncies de Maria Gemma Miralles Resa, representada pel procurador Rafael Vicente Ferrer Miquel, contra Agustín Montoya Cervantes, declarada en rebel·lia, i dispose:  
1. Atribuir a la mare la guarda i custòdia del menor, D., i el manteniment de la guarda i custòdia de la menor, D., i compartir ambdós progenitors la titularitat de la pàtria potestat, si bé l'exercici d'aquesta pàtria potestat d'ambdós menors, D. i D., queda atribuït en exclusiva a la mare.  
Mentre el pare continue residint a l'estranger no té reconegut el règim de visites per a relacionar-se amb els seus fills menors. Si torna a residir de forma permanent a Espanya, i no arriba a un acord amb la progenitora, podrà sol·licitar el règim de visites per a estar-se amb els seus fills menors.  
2. Fixe en concepte de pensió per aliments a favor dels fills menors comuns, que ha de pagar el pare, la quantitat de 300 euros mensuals (150 - per fill), que seran pagadors per mesos anticipats, els cinc primers dies de cada mes. Aquesta quantitat s'actualitzarà, anualment, d'acord amb l'índex de preus de consum publicat per l'Institut Nacional d'Estadística, les despeses extraordinàries generades pels menors les abonaran el progenitors al 50 %.  
No pertoca fer un pronunciament especial sobre les costes causades, i cada part ha de pagar les costes causades a instància seua i las comunes a mitges.  
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn). El recurs s'ha d'interposar mitjançant un escrit que cal presentar en aquest jutjat dins del termini de 20 dies hàbils comptadors des de l'endemà de la notificació. En la interposició, l'apel·lant haurà d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna.En aplicació de la disposició addicional 15a, introduïda per la Llei orgànica del poder judicial, en la redacció que en fa la Llei orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, s'indica a la part de la necessitat de la constitució d'un dipòsit de 50 euros per a recórrer la resolució sota l'advertència d'inadmissió. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.La part recurrent haurà d'acreditar haver-lo constituït dins del termini concedit per a interposar-lo i aportar el justificant de l'ingrés en el compte corrent que aquest jutjat té obert a l'oficina del Banco Santander (abans oficina Banesto), sítia al carrer de Sagra, número 2, 46968 Torrent, telèfon 975 802 407 i fax 283 218 940, amb el número 4281 0000 01 CDEF JK. Els dígits CDEF identificarà el número concret del procediment que es recorre (així es posarà 0987 si es tracta del procediment número 987, 0014 si es tracta del procediment número 14, 0003 si es tracta del procediment número 3) i JK identificarà l'any (així 09 per a un procediment de 2009, 10 per a un procediment de 2010...). En cas de transferència, el número de compte del Banco de Santander és el ES04 7312 9879 12 0254280136, en observacions i, perquè aquest ingrés arribe correctament, caldrà fer constar el número de compte del procediment de destinació dels diners: 4281 0000 02 CDEF JK, tal com s'ha indicat més amunt, substituint les lletres pels dígits corresponents segons la forma explicada.  
  
Aquesta és la meua sentència que, jutjant definitivament en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i també en el Butlletí Oficial de la Província de València, a petició de l'actor beneficiari de justícia gratuïta, per a portar a efecte la diligència de notificació de sentència ordenada en actuacions.  
  
Torrent, 13 de febrer de 2017.- El lletrat de l'Administració de justícia: Javier García Bayo.